


Z A P I S N I K
10. sjednice Vijeća Gradske četvrti Donja Dubrava,
održane 20. veljače 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Mladen Šafranić – predsjednik VMO Donja Dubrava, Ino Hosni – predsjednik VMO Novi Retkovec, Anto Ešegović – predsjednik VMO Stari Retkovec i Davorin Dokolenić – predsjednik VMO Resnički gaj.

Nazočni djelatnici Službe za MS: 
Marija Nakić – v.d. voditeljice Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno 14 od ukupno 15 članova Vijeća te ono može pravovaljano odlučivati. Otvara 10. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 9. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.

Predsjednik pita članove Vijeća imaju li kakvih prijedloga za dopunu dnevnog reda. Kako prijedloga nije bilo, nakon provedenog glasovanja utvrđuje da je jednoglasno usvojen


DNEVNI RED:

1. Prijedlog Plana komunalnih aktivnosti Gradske četvrti Donja Dubrava u 2018.
2. Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.
3. Prijedlog zaključka o osnivanju i imenovanju Vijeća za prevenciju Gradske četvrti Donja Dubrava
4. Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ prema zamolbi Osnovne škole „Ivan Mažuranić“
5. Prijedlog zaključka o davanju mišljenja o Strateškoj studiji o utjecaju Plana gospodarenja otpadom Grada Zagreba na okoliš i Nacrtu prijedloga Plana gospodarenja otpadom Grada Zagreba
6. Prijedlog zaključka o potrebi za domarom u sjedištu mjesnog odbora Stari Retkovec
7. Prijedlog zaključka o donaciji javne rasvjete za nogometno igralište NK Čulinec
8. Prijedlog zaključka o davanju mišljenja o raspolaganju zemljištem oznake k.č.br. 945 k.o. Resnik
9. Prijedlog zaključka o zahtjevu za postavom zaštitnih stupića na istočnom nogostupu Vukomerečke ceste u zoni k.br. 69
10. Prijedlog zaključka o davanju mišljenja po članku 86. Statuta Grada Zagreba na:
a) Prijedlog odluke o izmjeni Odluke o komunalnom redu
b) Prijedlog odluke o izmjenama i dopunama Odluke o građevinskom zemljištu
c) Prijedlog odluke o proširenju djelatnosti Ustanove za zdravstvenu njegu u kući
d) Prijedlog zaključka o povjeravanju poslova upravljanja samostojećim telekomunikacijskim razvodnim ormarićima
e) Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti
f) Prijedlog odluke o određivanju poslova prijevoza pokojnika koji se financiraju iz proračuna Grada Zagreba
g) Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3.210
h) Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3-211.
11. Pitanja, prijedlozi i obavijesti


Ad 1 - Prijedlog Plana komunalnih aktivnosti Gradske četvrti Donja Dubrava u 2018.
Predsjednik utvrđuje da je Prijedlog plana usklađen s planovima malih komunalnih akcija vijeća mjesnih odbora i otvara raspravu. Bez rasprave Vijeće jednoglasno donosi

PLAN 
komunalnih aktivnosti 
Gradske četvrti Donja Dubrava u 2018.
(tekst Plana priložen je ovom zapisniku i njegov je sastavni dio)



Ad 2 - Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.
Predsjednik otvara raspravu o Izvješću.
Z. Žvorc pita može li se od podružnica holdinga dobiti specifikacija iznosa za ono što su radili kako bi se moglo vidjeti za što su sredstva utrošena.
Predsjednik napominje da je takvo pitanje već postavio u Gradskom uredu za mjesnu samoupravu jer je očito da su za pojedine stavke utrošena velika sredstva, a posao nije odrađen, kao npr. sa slivnicima koji su očišćeni u vrlo malom broju što je vidljivo na terenu. Stoga predlaže da se usvoji zaključak kojim se Izvješće djelomično prihvaća i kojim se u budućim programima i planovima održavanja traži specifikacija stavki. Potom čita cjelokupni Prijedlog zaključka. Vijeće jednoglasno donosi 

Z A K LJ U Č A K
o prihvaćanju Izvješća o izvršenju programa i planova održavanja komunalne
infrastrukture u gradskim četvrtima i mjesnim odborima Grada Zagreba u 2017.

	1. Vijeće Gradske četvrti Donja Dubrava  razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Donja Dubrava u 2017. te na planove malih komunalnih akcija mjesnih odbora na području Gradske četvrti za 2017.
           3.  Na temelju prikazanih podataka Vijeće ocjenjuje nužnim da u budućim programima i planovima održavanja svaka stavka bude specificirana prema područjima mjesnih odbora kako bi bilo moguće pratiti dinamiku utroška sredstava na konkretnim područjima.  Posebno ukazuje na problem s  odvodnjom atmosferskih voda jer je u Izvješću iskazano znatno više radova na čišćenju slivnika na području Gradske četvrti Donja Dubrava no što je stvarno izvedeno te je, istodobno, u ovoj gradskoj četvrti prikazano održavanje odvodnje pothodnika koji teritorijalno pripada Gradskoj četvrti Peščenica – Žitnjak. Vijeće također smatra da je u Izvješću prikazano previsoko učešće Gradske četvrti Donja Dubrava  u financiranju troškova zimske službe i drugih zajedničkih troškova redovnog održavanja nerazvrstanih cesta na razini Grada.
              4. Vijeće smatra da je ubuduće potrebno znatno intenzivnije uključiti Vijeće Gradske četvrti i vijeća mjesnih odbora u pripremu i izvršenje programa i planova održavanja komunalne infrastrukture kao i u kontrolu realizacije istih.  
	 5. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	6. Ovaj će se zaključak uputiti Gradskom uredu za mjesnu samoupravu na daljnje postupanje.


Ad 3 - Prijedlog zaključka o osnivanju i imenovanju Vijeća za prevenciju Gradske četvrti Donja Dubrava
Predsjednik obrazlaže Prijedlog zaključka. Bez rasprave vijeće jednoglasno donosi

ZAKLJUČAK
o osnivanju i imenovanju Vijeća za prevenciju Gradske četvrti
Donja Dubrava


1. Osniva se Vijeće za prevenciju Gradske četvrti Donja Dubrava (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Donja Dubrava.

2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora; 
· podnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.

3. Članove Vijeća imenuje Vijeće Gradske četvrti Donja Dubrava.
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti Donja Dubrava,
Zamjenik predsjednika je po položaju načelnik III. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Donja Dubrava, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.

4. U Vijeće imenuju se:
· za predsjednika: predsjednik Vijeća Gradske četvrti Donja Dubrava
· za zamjenika predsjednika: načelnik III. policijske postaje, Policijska uprava zagrebačka
· za članove:
· tri člana iz redova članova Vijeća Gradske četvrti Donja Dubrava:
Dario Nekić
Damir Perica
Hrvoje Tomić
· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Stanko Žnidarec, župni suradnik Župe sv. Mihaela
 Marina Majić, dipl. soc. radnik

5. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Donja Dubrava.

6. U razdoblju od raspuštanja Vijeća Gradske četvrti Donja Dubrava do konstituiranja novoizabranog Vijeća Gradske četvrti Donja Dubrava, odnosno do imenovanja novih članova Vijeća svim imenovanim članovima Vijeća traje mandat.

7. Stručne, administrativne i tehničke poslove za Vijeće obavljat će Gradski ured za mjesnu samoupravu.

8. Ovaj će zaključak biti objavljen u Službenom glasniku Grada Zagreba.
Ad 4 - Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ prema zamolbi Osnovne škole „Ivan Mažuranić“
Predsjednik pojašnjava zahtjev Osnovne škole Ivana Mažuranića i otvara raspravu.
Z. Žvorc ističe kako nema ništa protiv da se sredstva za ovu namjenu odobre, ali smatra da je na ovaj način Gradski ured za obrazovanje, kulturu i sport prebacio na vijeća gradskih četvrti ono što bi oni trebali odraditi. 
M. Cetinja također smatra da se financijska potpora daje onima koji već dobivaju od Ministarstva i Gradskog ureda, iako nema ništa protiv da se ova sredstva odobre.
D. Šereg smatra da bi sredstva trebalo ravnomjerno rasporediti i drugim školama u Donjoj Dubravi.
N. Šandrk slaže se da se sredstva odobre školama i vrtićima, ali smatra da bi trebalo zatražiti odgovor iz Grada zašto više ne mogu ništa dobivati sportska društva.
Predsjednik podsjeća članove Vijeća da su uz materijale za prošlu sjednicu dobili dopis Gradskog ureda za mjesnu samoupravu u kojem je navedeno što se i kome može plaćati s pozicije „ostali nespomenuti rashodi poslovanja“ i prema kojim zakonskim propisima. Protekle četiri godine pomogli smo svima kojima su sredstva bila potrebna, ali sada možemo isključivo ustanovama kojima je osnivač Grad Zagreb, odnosno vrtićima i školama. Ukoliko nam dopuste da sredstva odobravamo kao i prije, radit ćemo tako. Napominje da je na sastanku kod pročelnice Gradskog ureda za mjesnu samoupravu razgovarao o tome, ali mu je rečeno da smo pojašnjenje dobili i da je takva uputa Gradskog ureda za financije.
Po završetku rasprave vijeće jednoglasno donosi


Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 2.097,00 kn, u svrhu nabavke Peabody slikovnih testova rječnika – PPVT-III Osnovnoj školi Ivana Mažuranića.
Sredstva će biti uplaćena korist NAKLADA SLAP d.o.o., Jastrebarsko, Dr. Franje Tuđmana 33, sukladno ponudi broj 305/3/9 od 14. veljače 2018.
1. Ovaj se Zaključak dostavlja Gradskom uredu za mjesnu samoupravu na postupanje.

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „OSTALI NESPOMENUTI RASHODI POSLOVANJA“ Vijeća Gradske četvrti Donja Dubrava u iznosu od 1.592,50 kn, u svrhu nabavke logopedskih dijagnostičkih testova razumijevanja gramatike – TROG-2 Osnovnoj školi Ivana Mažuranića.
Sredstva će biti uplaćena korist NAKLADA SLAP d.o.o., Jastrebarsko, Dr. Franje Tuđmana 33, sukladno ponudi broj 304/3/9 od 14. veljače 2018.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 5 - Prijedlog zaključka o davanju mišljenja o Strateškoj studiji o utjecaju Plana gospodarenja otpadom Grada Zagreba na okoliš i Nacrtu prijedloga Plana gospodarenja otpadom Grada Zagreba
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
 o davanju mišljenja o Strateškoj studiji o utjecaju Plana gospodarenja 
otpadom Grada Zagreba na okoliš i Nacrtu prijedloga 
Plana gospodarenja otpadom Grada Zagreba

1. Vijeće Gradske četvrti Donja Dubrava razmotrilo je Stratešku studiju o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba te na iste nema primjedbi niti  prijedloga.
2. Ovaj se zaključak dostavlja Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom.


Ad 6 - Prijedlog zaključka o potrebi za domarom u sjedištu mjesnog odbora Stari Retkovec
Predsjednik ističe kako jedino objekt Mjesne samouprave Stari Retkovec već nekoliko godina nema domara pa je Vijeće Mjesnog odbora iskazalo potrebu za osobom koja bi obavljala te poslove.  Otvara raspravu. Bez rasprave Vijeće jednoglasno donosi 

Z A K L J U Č A K
o potrebi za domarom u sjedištu Mjesnog odbora Stari Retkovec

1. Vijeće temeljem Zaključka Vijeća Mjesnog odbora Stari Retkovec iskazuje potrebu za osobom koja bi u objektu Mjesnog odbora Stari Retkovec obavljala poslove domara, te predlaže nadležnom gradskom uredu novi nacrt prijedloga izmjena financijskog plana za Gradsku četvrt Donja Dubrava u 2018. kako bi mogli osigurati sredstva za tu namjenu. 
1. Ovaj se zaključak dostavlja Gradskom uredu za mjesnu samoupravu na daljnje postupanje.



Ad 7 -  Prijedlog zaključka o donaciji javne rasvjete za nogometno igralište NK Čulinec
Predsjednik otvara raspravu o Prijedlogu zaključka i zahtjevu NK Čulinec. Bez rasprave Vijeće jednoglasno donosi
Z A K L J U Č A K
o donaciji javne rasvjete za
nogometno igralište NK Čulinec

1. Vijeće Gradske četvrti Donja Dubrava, na zahtjev NK Čulinec, Palma 38,  predlaže nadležnom gradskom uredu da razmotri donaciju šest čeličnih stupova javne rasvjete koja nije više u upotrebi na sustavu javne rasvjete, za potrebe rasvjetljavanja nogometnog igrališta NK Čulinec.
2. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje i Nogometnom klubu Čulinec na znanje. 


Ad 8 - Prijedlog zaključka o davanju mišljenja o raspolaganju zemljištem oznake k.č.br. 945 k.o. Resnik
Predsjednik otvara raspravu i napominje da je Vijeće Mjesnog odbora Trnava dalo pozitivno mišljenje. Bez rasprave Vijeće jednoglasno donosi

   Z A K L J U Č A K
o davanju mišljenja o raspolaganju zemljištem
oznake k.č.br. 945 k.o. Resnik

1. Vijeće Gradske četvrti Donja Dubrava razmotrilo je dopis Gradskog ureda za strategijsko planiranje i razvoj Grada kojim se traži mišljenje Vijeća o raspolaganju nekretninom k.č.br. 945 k.o. Resnik za koju je iskazan interes za kupnju.
1. Za predmetnu nekretninu ne postoji javni niti strategijski interes te je Vijeće, sukladno prethodno utvrđenom mišljenju Vijeća Mjesnog odbora Trnava, suglasno s raspolaganjem istom i ne protivi se kupoprodaji na zakonom propisani način.
1. Ovaj Zaključak dostavlja se Gradskom uredu za strategijsko planiranje i razvoj Grada.



Ad 9 - Prijedlog zaključka o zahtjevu za postavom zaštitnih stupića na istočnom nogostupu Vukomerečke ceste u zoni k.br. 69
Predsjednik otvara raspravu o Prijedlogu zaključka uz napomenu da je Vijeće Mjesnog odbora Trnava dalo pozitivno mišljenje o postavljanju zaštitnih stupića. Bez rasprave Vijeće
jednoglasno donosi

   Z A K L J U Č A K
o zahtjevu za postavom zaštitnih stupića 
na istočnom nogostupu Vukomerečke ceste u zoni k.br. 69

1. Vijeće je razmotrilo zahtjev za postavom zaštitnih stupića na istočnom nogostupu Vukomerečke ceste u zoni k.br. 69, Zaključak Vijeća Mjesnog odbora Trnava i dopis Gradskog ureda za prostorno uređenje, izgradnju Grada, graditeljstvo, komunalne poslove i promet KLASA: 340-08/17-002/1134 od 5. prosinca 2017.
1. Vijeće Gradske četvrti postavu zaštitnih stupića na predmetnoj lokaciji smatra nepotrebnim iz razloga što je Zakonom o sigurnosti prometa na cestama (NN 67/08 do 64/15) u člancima 78. i 82. propisano da vozač ne smije zaustaviti ili parkirati vozilo na nogostupu te na mjestima na kojima bi vozilo ugrožavalo sigurnost drugih sudionika u prometu ili predstavljalo smetnju za normalni tok prometa ili kretanje pješaka.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.



Ad 10 - Prijedlog zaključka o davanju mišljenja po članku 86. Statuta Grada Zagreba na:
a) Prijedlog odluke o izmjeni Odluke o komunalnom redu
Predsjednik otvara raspravu o Prijedlogu zaključka. U raspravi sudjeluju predsjednik i T. Majcan. Vijeće uz 13 glasova „za“ i 1 glasom „protiv“donosi

Z A K L J U Č A K 
o davanju mišljenja o Prijedlogu odluke o izmjeni Odluke o komunalnom redu

1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o komunalnom redu, te na njega nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.


b) Prijedlog odluke o izmjenama i dopunama Odluke o građevinskom zemljištu
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izmjenama i dopunama 
Odluke o građevinskom zemljištu

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o građevinskom zemljištu, te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


c) Prijedlog odluke o proširenju djelatnosti Ustanove za zdravstvenu njegu u kući
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o proširenju djelatnosti 
Ustanove za zdravstvenu njegu u kući

1. Vijeće Gradske četvrti Donja Dubrava razmotrilo je Prijedlog odluke o proširenju djelatnosti Ustanove za zdravstvenu njegu u kući, te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


d) Prijedlog zaključka o povjeravanju poslova upravljanja samostojećim telekomunikacijskim razvodnim ormarićima
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o povjeravanju poslova upravljanja samostojećim telekomunikacijskim razvodnim ormarićima
1. Vijeće Gradske četvrti Donja Dubrava razmotrilo je Prijedlog zaključka o povjeravanju poslova upravljanja samostojećim telekomunikacijskim razvodnim ormarićima,  te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


e) Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i
 Specijalne bolnice za plućne bolesti

1. Vijeće Gradske četvrti Donja Dubrava razmotrilo je Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti, te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


f) Prijedlog odluke o određivanju poslova prijevoza pokojnika koji se financiraju iz proračuna Grada Zagreba
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o određivanju poslova prijevoza pokojnika
 koji se financiraju iz proračuna Grada Zagreba

1. Vijeće Gradske četvrti Donja Dubrava razmotrilo je Prijedlog odluke o određivanju poslova prijevoza pokojnika koji se financiraju iz proračuna Grada Zagreba, te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


g) Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3.210
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o prijedlogu Zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3.210.



1. Vijeće Gradske četvrti Donja Dubrava razmotrilo je Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini - referentni broj Ugovora: JPF.2017.-3.210.,  te na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


h) Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3-211.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o prijedlogu Zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini – referentni broj Ugovora: JPF.2017.-3.211.

1. Vijeće Gradske četvrti Donja Dubrava razmotrilo je Prijedlog zaključka o prihvaćanju Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini - referentni broj Ugovora: JPF.2017.-3.211.,  te  na njega nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


Ad 11 - Pitanja, prijedlozi i obavijesti
N. Horvatić pita što je s odobrenjima za korištenje prostora? Stranka koju zastupa podnijela je u prosincu prošle godine zahtjev za korištenje prostora jedan puta tjedno u tri objekta mjesne samouprave.
Predsjednik odgovara da je sve riješeno, svaki je mjesni odbor svoje zahtjeve obradio, odobrio i nitko nije odbijen tako da u sjedištu Vijeća Gradske četvrti može podići odobrenje.
Budući da više nije bilo pitanja i prijedloga, predsjednik zaključuje sjednicu u 17,30 sati. 


KLASA: 026-02/18-01/154				
URBROJ: 251-06-11-4-18-11
Zagreb, 20. veljače 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava

   Milan Draženović, dipl. ing., v.r.

